"Setswana Puo ya gae (HL)/P2 18 DBE/Ngwanaitseele 2019 NSC – Kaedi ya go tshwaya KAROLO YA C: TERAMA POTSO 16: POTSO YA TLHAMO MATSAPA DI A TSAYA KAE? – SS Mokua MOSADI KE WA ME – SS Mokua ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Tlhagiso e e reng ka dinako dingwe fa dilo tsa bana di sa tsamaye ka tsela e e matshwanedi jaaka lenyalo la ga Raesebo, batsadi le bana ba a amega, mme ba utlwe botlhoko ba ntho ke nnete e e se nang bana ba phefo.  Kutlobotlhoko e Nkele a iphitlhelang a le mo go yona ke ka ntlha ya fa dilo di sa tsamaele ngwana wa gagwe sentle.  Khutsafalo e, re e fitlhela fa Raesebo a nna le kgwetlho ya gore mogatse e bong Kgabele o thulwa ke bese a itsamaela fa thoko ga tsela.  Monyana e leng mogoloa Kgabele, o tshikinya gore monnawe a bolokelwe kwa gaabo, mme mmaagwe o dumelana nae. Kgankgolo ke gore ba gaabo mosimane ba ne ba sa mo kopa, ba mo adimile fela, mme ba santse ba tlaa dira lenyalo.  Seno se kgopisa le go utlwisa Nkele botlhoko gonne a duetse Mmatšhatšhi bogadi botlhe, mme a sa mo kolote sepe.  Mmatšhatšhi le morwadie Monyana, ba lebile madi a inšorense e tshwanetseng go a duela, mme fa ba ka se ka ba ema ka dinao, madi otlhe a tlile go ya kwa go Nkele.  Tiragalo e, e utlwisa Nkele botlhoko gonne ena a lateletse molao wa gore fa a ntshitse bogadi dilo di tlaa tsamaya ka tolamo, ntswa ba bogogadia morwae bona ba lebile inšorense.  Monyana le mmaagwe ba itsise Nkele ka dithulaganyo tsa phitlho, mme o ba bolelela fa a se na thata epe mo godimo ga setopo sa ga Kgabele.  Fa dilo tsa bana o ba belege di sa tsamaye sentle, jaaka fa o le motsadi o a amega, o tshwenyege. Maikaelelo a ga Raesebo ke go fitlha mogatse ka Lamatlhatso, mme go dikgogakgogano tsa gore o sa le a mo adimile, mme ga a mo tsaya ka semolao.  Nkele o begela Raesebo ka kgang ya ga matsalaagwe ya gore o batla setopo sa ga Kgabele. Nkele o dumelana le morwae gore setopo sa ga Kgabele se tshwanetse go tswela fa ga gagwe gonne e le mogatse ka a ntshitse bogadi e bile ba tswa go tshwaragana kwa ga mmagiseterata le setifikeiti sa lenyalo se le gona.  Jaaka motsadi, o utlwa botlhoko go bona ditshwanelo tsa ngwana wa gagwe di gatakiwa ka ntlha ya go itlhoka. Go sa batle go fitlhela Kgabele kwa matekiring a phaposi e le nngwe gonne a tlaa tshegwa ke batho, go utlwisa Nkele botlhoko.  Morago ga kgakololo ya ga Motšhankane ya gore Kgabele o tshwanelwa ke go fitlhelwa fa ga gagwe, gonne o fetotse sefane, Monyana le mmaagwe ba ikaelela go senya madi a inšorense maikaelelo e le go lomeletsa Raesebo go nna mohumi. Seno ga se kitla se tsaya Nkele sentle gonne fa bana ba sa tswelele mo botshelong, batsadi ba a amega le bona. Kwalololo e ileditswe Phetla"